## dachser_inteligent_logistics

Tlačová správa V Bratislave, 16. 7. 2019

**DACHSER otvára nové pobočky a rozširuje existujúce priestory na viacerých miestach v Európe**

**Spoločnosť DACHSER rozširuje svoje pobočky v Strykówe a v Poznani v Poľsku, v Portugalsku otvára novú pobočku a na severe Anglicka plánuje úplne nové logistické centrum.**

V poľskom meste Stryków neďaleko Lodže rozšírila spoločnosť DACHSER svoju pobočku na takmer 4000 m2. Pridanie tranzitného terminálu viac než zdvojnásobuje pôvodnú kapacitu. Pobočka Stryków má teraz celkom 34 nákladných rámp. V ďalšej fáze bude spoločnosť DACHSER investovať do modernizácie existujúceho tranzitného terminálu a do výstavby modernej kancelárskej budovy s rozlohou takmer 2 500 m2.

Očakáva sa, že výstavba bude dokončená na začiatku roku 2020. V pobočke v Poznani rozšíril DACHSER svoj tranzitný terminál o 2 600 m2, čím sa celková plocha pobočky zvýšila na 5 600 m2. Investícia tak viac ako zdvojnásobuje veľkosť tranzitného terminálu a zvyšuje počet nakladacích rámp na 53. Vybudovaný je tiež špeciálny nákladový priestor pre prekládku nebezpečných materiálov. Poznaň je najväčšou pobočkou spoločnosti DACHSER v Poľsku. Každý deň opustí areál 85 vozov a 4 500 m2 skladových priestorov poskytuje dostatok priestoru pre 7 000 paliet.

Začiatkom februára sa spoločnosť DACHSER nasťahovala aj do novej pobočky v portugalskom meste Coimbra. DACHSER tak strojnásobuje svoje logistické priestory v centre Portugalska na viac ako 6 300 m2.

Súčasne zvyšuje počet nakladacích rámp z 21 na 29. Nová pobočka v Coimbre je súčasťou siete deviatich pobočiek v Portugalsku. Dve patrí pod DACHSER Air & Sea Logistics a ďalších sedem pozemnú dopravu a logistiku pre spoločnosť DACHSER European Logistics.

Vo Veľkej Británii DACHSER plánuje vybudovať nanovo takmer 5 200 m2 logistického centra v Rochdale, ktoré nahradí jeho existujúce distribučné zariadenie. Na ploche s rozlohou 3,7 hektára (9,2 akrov) je plánovaná investícia vo výške 16 miliónov EUR (14,4 milióna GBP). *„Naša investícia je dôkazom záväzku spoločnosti DACHSER voči britskému trhu a optimistickému pohľadu na budúcnosť dovozu i vývozu do zvyšku Európy,“* uviedol Mark Rollinson, výkonný riaditeľ spoločnosti DACHSER UK. Podľa Rollinsona je nové logistické centrum dôkazom toho, ako spoločnosť Dachser vo Veľkej Británii vďaka svojim zákazníkom rastie. Nové zariadenie bude mať 49 nakladacích rámp. K dispozícii bude priestor s rozlohou takmer 7 000 m2, vrátane kancelárií. DACHSER UK v súčasnosti zamestnáva celkom 448 ľudí, z ktorých 106 má sídlo v Rochdale. Spoločnosť očakáva, že tu v nasledujúcich piatich rokoch vytvorí mnoho pracovných miest.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk